संतोष घंटे

संतोष घंटे (११ ऑगस्ट, १९८२:लातूर, महाराष्ट्र - ) हे भारतीय हार्मोनियम वादक, एकलवादक, अनेक प्रसिद्ध गायक आणि वादकांबरोबर साथ संगत करणारे वादक आणि संगीतकार आहेत .

जीवन 
घंटे यांचा जन्म लातूरमधील निम्न मध्यमवर्गीय कुटुंबात झाला होता. त्यांनी आपले शालेय शिक्षण लातूर आणि चिंचवड येथे पूर्ण केले व पुणे शहरातील गोडसे वाद्य विद्यालयात आपल्या संगीत शिक्षणास सुरुवात केली. संगीत क्षेत्रातील आपल्या कामाबरोबरच त्यांनी लोक कलाकारांच्या प्रश्नांना मुख्यप्रवाही माध्यमांद्वारे समोर आणण्याचे कामही ते सातत्याने करत असतात.

कारकीर्द 
ते पं. आप्पासाहेब जळगावकर यांचे शिष्य आहेत. १० ते ३० सप्टेंबर २००६ दरम्यान त्यांनी शालेय मुलांसह अनेक कार्यशाळा केल्या, लातूर जिल्ह्यातील ५० शाळांना ते शिकवू शकले. शास्त्रीय संगीताच्या प्रसारासाठी या कार्यशाळा होत्या. घंटे यांनी 22 देशांमध्ये आपले कार्यक्रम केले आहेत. वेगवेगळ्या प्रयोगांसह त्याने हार्मोनियम या वाद्याला साथ-सोबतच्या वाद्यापासून ते एकल वाद्य म्हणून वापरण्या पर्यंत आणले आहे. लोकसंगीत लोकप्रिय करण्याचा आणि संगीताच्या दुर्लक्षित प्रकारांना व्यासपीठ उपलब्ध करून देण्याचा त्यांचा प्रयत्न आहे. त्यांनी २०११ मध्ये सूरसाखा नावाने आपल्या गुरू आप्पासाहेब जळगांवकर यांना पुस्तकरूपाने श्रद्धांजली वाहिली.

संवादिनी कला मंच 
हार्मोनिअम लोकप्रिय करण्यासाठी त्यांने एक संस्था स्थापन केली आहे, या संस्थेच्या सहकार्याने त्यांनी कार्यक्रमांचे आयोजन केले जात आहे, मुलांना हार्मोनियमचे प्रशिक्षण दिले जात आहे.

संदर्भ

बाह्य दुवे 

हयात व्यक्ती
इ.स. १९८२ मधील जन्म
संवादिनी वादक
पुरुष चरित्रलेख